
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων, όρων και περιορισμών δόμησης στους οικισμούς 
«ΑΓΝΑΝΤΑ», «ΚΤΙΣΤΑΔΕΣ», «ΚΥΨΕΛΗ», «ΜΕΛΙΣ- 
ΣΟΥΡΓΟΙ», «ΠΕΡΑΝΘΗ», «ΡΟΚΚΑ», «ΣΥΚΙΩΝ», «ΨΑΘΟ- 

ΤΟΠΙΟΥ» Ν. Άρτας. 1 

Τροποποίηση του συγκεκριμένου ρυμοτομικού σχεδίου στα Ο.Τ. που 
περικλείονται από τις οδούς Γαμβέτα - Ορέστου - Ασ. θεοδωρίδη 
- Ελ. θεοδωρίδου με τον χαρακτηρισμό χώρου: Νηπιαγω¬ 
γείου . 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 2957 (1) 

Καθορισμός ορίων, όρων και περιορισμών δόμησης στους οικισμούς 

«ΑΓΝΑΝΤΑ», «ΚΤΙΣΤΑΔΕΣ», «ΚΥΨΕΛΗ», «ΜΕΛΙΣΣΟΥΡΓΟΙ», 

«ΠΕΡΑΝΘΗ», «ΡΟΚΚΑ», «ΣΥΚΙΩΝ», «ΨΑΘΟΤΟΠΙΟΥ» Ν, 

Άρτας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181Δ’/3.5.85) «περί 
τρόπου καθορισμού ορίων οικισμών της χώρας, κατηγορίες αυτών και 
καθορισμός όρων και περιορισμών δόμησης», 

2. Τις διατάξεις του από 14.2.87 Π.Δ. (ΦΕΚ 133Δ'/23.2.87) 
«περί τροποποίησης του παραπάνω Π.Δ.ι* 

3. Τις προτάσεις των μελετητών υπαλλήλων του ΤΠ - ΠΕ Ν. Άρτας 
που εκπόνησαν τη σχετική μελέτη στα πλαίσια του προγράμματος των 
ανοικτών πόλεων, που αφορούν στον προσδιορισμό των ορίων των 
υπόψη οικισμών. 

4. Τα δελτία αρχιτεκτονικής αναγνώρισης που συμπληρώθηκαν από 
τους παραπάνω μελετητές. 

5. Τα πληθυσμιακά στοιχεία της τελευταίας απογραφής της ΕΣΥΕ. 

6. Τις αριθμ. 8/25.1.87, 10/5.2.87, 7/18.2.87, 4/14.3.87, 3/ 
29.1.87, 4/28.1.87,19/1.4.87 και 9/5.4.87 αποφάσεις των Κοινο¬ 
τικών Συμβουλίων Αγνάντων, Περάνθης, Συκιών, Κτιστάδων, Μελισ- 
σουργών, Κυψέλης, Ρόκκα και Ψαθοτοπίου αντίστοιχα. 

7. Την αριθμ. 2/θέμα 8ο/15.5.87 γνωμοδότηση του Συμβουλίου 
ΧΟΠ Ν. Άρτας, αποφασίζουμε: 

1. Να καταταγούν οι οικισμοί του θέματος, ήτοι: Αγνάντα, Περάνθη, 
Συκιές, Κτιστάδες, Μελισσουργοί, Κυψέλη, Ρόκκα, Ψαθοτόπι στις κα¬ 
τηγορίες όχι περιαστικοί, αδιάφοροι, στάσιμοι, συνεκτικοί και μεσαίοι. 

2. Να καθορισθούν τα όρια των παραπάνω οικισμών όπως αυτά φαί¬ 
νονται στα διαγράμματα κλιμ. 1:5.000 (με εξαίρεση τον οικισμό Πε¬ 
ράνθης κλ. 1:2.000) που συντάχθηκαν από το ΤΠ - ΠΕ Άρτας βάσει 


στοιχείων αεροφωτογραφικών και επιτόπιου ελέγχου. 

3. Να καθορισθούν οι ακόλουθοι γενικοί και ειδικοί όροι δόμησης: 

Α' Γενικοί όροι δόμησης: 

1. Εντός των ορίων των οικισμών να ισχύουν οι γενικοί όροι δόμησης 
που προβλέπονται από το από 24.4.85 Π.Δ. (ΦΕΚ 181Δ'/3.5.85) και 
τό από 14.2.87 Π.Δ. (ΦΕΚ 133Δ'/23.2.87) με εμβαδόν αρτιότητας. 

α) Για γήπεδα εντός των ορίων των οικισμών Αγνάντων, Κτι- 
στάδων, Μελισσουργών κάι Κυψέλης αρτιότητα γηπέδου 400 τετρ. 
μέτρα. 

β) Για γήπεδα εντός των ορίων των οικισμών Συκιών, Ρόκκα και 
Ψαθοτοπίου αρτιότητα γηπέδου 600 τετρ. μέτρα. 

γ) Για γήπεδα εντός των ορίων του συνεκτικού τμήματος (όρια εγκε¬ 
κριμένου σχεδίου διανομής) οικισμού Περάνθης αρτιότητα γηπέδου 
300 τετρ. μέτρα και για γήπεδα πέραν του συνεκτικού τμήματος και 
εντός των ορίων του οικισμού αρτιότητα γηπέδου 600 τετρ. μέτρα. 

2. Κατά παρέκκλιση εντός των ορίων των οικισμών να θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα δημο¬ 
σίευσής του από 24.4.85 Π.Δ. (ΦΕΚ 181 Δ'). 

Β' Ειδικοί όροι δόμησης: 

3. Για τους ανωτέρω οικισμούς να ισχύουν ειδικοί όροι δόμησης 
όπως φαίνονται στα δελτία που συνοδεύουν την παρούσα. 

4. Πριν από οποιαδήποτε κατάτμηση οικοπέδων εντός των ορίων 
των οικισμών θα πρέπει να θεωρείται το σχετικό τοπογραφικό διά¬ 
γραμμα από το ΤΠ - ΠΕ Ν. Άρτας, ώστε να εξασφαλίζεται: 

α) Η συνέχεια των υπαρχόντων κοινοχρήστων χώρων και η δη¬ 
μιουργία νέων σύμφωνα με τα οριζόμενα στις διατάξεις της παρ. 1 του 
άρθρου 6 του Π.Δ. 24.4.85 (ΦΕΚ 181 Δ') όπως τροποποιήθηκε με το 
Π.Δ. 14.2.87 (ΦΕΚ 133 Δ'). 

β) Να εξασφαλίζεται οπωσδήποτε η συνέχεια των υφιστάμενων ή 
εγκεκριμένων δρόμων του οικισμού. 

5. Για γήπεδα εντός των τομέων Β’ των οικισμών Αγνάντων και Κυ¬ 
ψέλης να απαιτείται για έκδοση οικοδομικής άδειας σχετική έγκριση 
από την Δ/νση Δασών Ν. Άρτας. 

6. Κατά τα λοιπά να ισχύουν τα οριζόμενα από το Π.Δ. της 24.4.85 
(ΦΕΚ 181 Δ'/3.5.85) όπως τροποποιήθηκε με το Π.Δ. της 14.2.87 
(ΦΕΚ 133 Δ /23.2.87). 

7. Για κάθε αμφισβήτηση που θα ανακύπτει από την εφαρμογή της 
σχετικής απόφασης Νομάρχη, που πρόκειται να εκδοθεί, να αποφασίζει 
ο Νομάρχης μετά από γνώμη του Συμβουλίου ΠΕΧΩΔΕ (ΣΧΟΠ) του 
Νομού. 

Η απόφαση αυτή, μαζί με τα σχεδιαγράμματα οριοθέτησης των οικι¬ 
σμών που την συνοδεύουν, να δημοσιευθεί στην Εφημερίδα της Κυβερ- 
νήσεως. 

Άρτα, 13 Ιουλίου 1987 
Ο Νομάρχης 
ΒΑΣΙΛΗΣ ΣΙΟΥΜΑΛΑΣ 










Υπουργείο Χωροταξίας Οικισμού και Περιβάλλοντος 

ΛΙΕνθΤΝΙΗ ΧΩΡΟΤΑΊΙ Αΐ 










ΝΟΜΟΣ ΑΡΤΑΣ 

ΔΙΕΥΑΥΚΙΙΗ ΧΟΡΟΤΑΖ.ΙΑΐ 



























. Υπουργείο Χωροταξίας Οικισμού και Περιβάλλοντος 

ΔΙΕΥΘΥΝΣΗ ΧΟΡΟΥ ΑΕΙ 












Υπουργείο Χωροταξίας Οικισμού και Περιβάλλοντος 

ΔΙΕΥΘΥΝΣΗ ΧΩΡΟΤΑΞΙΑΣ 

ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΑΠ/ΠΜ/οικ/38665/2033 (2) 

Τροποποίηση του συγκεκριμένου ρυμοτομικού σχεδίου στα Ο.Τ. που πε¬ 
ρικλείονται από τις οδούς Γαμβέτα - Ορέστου - Ασ. θεοδωρίδη - Ελ. 

θεοδωρίδου με τον χοφιχκτηρισμό χώρου: Νηπιαγωγείου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του από 17.7.23 Ν. Δ/τος (ΦΕΚ 228 τ. Α’/23) 
«περί σχεδίων πόλεων κ.λπ.», όπως μεταγενέστερα τροποποιήθηκαν και 
συμπληρώθηκαν και ειδικώτερα τα άρθρα 3, 9 και 29. 

2. Τις διατάξεις του Ν. 3200/55 «περί Διοικητικής αποκέντρωσης», 
όπως αυτές τροποποιήθηκαν και συμπληρώθηκαν μεταγενέστερα. 

3. Τις διατάξεις του Α.Ν. 314/68 (ΦΕΚ 47 τ. Α' 1968) «περί πα¬ 
ροχής εις τον Υπουργό Βορείου Ελλάδας και τους Νομάρχες αρμοδιό¬ 
τητας επί θεμάτων εγκρίσεως επεκτάσεως και τροποποιήσεων σχεδίων 
πόλεων και κωμών «άρθρο 1 όπως αντικαταστάθηκαν με το άρθρο 1 
του Ν.Δ. 1018/71 (ΦΕΚ 220 τ. Α'/71). 

4. Τας διατάξεις του Ν. 1032/80 «περί συστάσεως του Υπουργείου 
Χωροταξίας, Οικισμού και Περιβάλλοντος» (ΦΕΚ 57 τ. Α'/80) και ει- 
δικώτερα των άρθρων 2, 3 και 7 αυτού. 

5. Τις διατάξεις του Ν. 1558/85: «Κυβέρνηση και Κυβερνητικά 
Όργανα» και ειδικώτερα το άρθρο 23 αυτού. 

6. Τις διατάξεις του Ν. 1337/83 «επέκταση των πολ/κών σχεδίων 
οικιστικής ανάπτυξης και σχετικές ρυθμίσεις» (ΦΕΚ 33 τ. Α’/14.3.83) 
και ειδικώτερα των άρθρων 26,33,37 και 38 αυτού, όπως συμπληρώ¬ 
θηκαν και τροποποιήθηκαν με τις διατάξεις του Ν. 1512/85 «περί τρο¬ 
ποποίησης και συμπλήρωσης πολ/κών διατάξεων κ.λπ.» (ΦΕΚ 4 τ. Α'/ 
11.1.85 και ειδικώτερα το άρθρο 8 αυτού. 

7. Τις διατάξεις του Π.Δ. 183/86 «περί μεταβίβασης αρμοδιότητας 


στους Νομάρχες έγκρισης τροποποιήσεως ρυμοτομικών σχεδίων και 
καθορισμός περιορισμών δόμησης (ΦΕΚ 70/Α'/5.6.86). 

8. Την αρ. ΔΠ, ΕΑ, 5881/5.2.87. απόφαση Νομάρχη Θεσσαλο¬ 
νίκης 1 «περί συστάσεως Συμβουλίου Χωροταξίας, Οικισμού και Περι¬ 
βάλλοντος Νομού Θεσσαλονίκης. 

9. Την από 16.6.87 εισήγηση της Δ/νοης Πολεοδομίας Θεσσαλο¬ 
νίκης. 

10. Την σύμφωνη γνωμοδότηση του Συμβουλίου Χ.Ο.Π. Ν. Θεσσα¬ 
λονίκης, όπως αυτή διατυπώθηκε στην 904 πράξη της 27ης συνεδρίατ 
23.6.1987. 

11. Το άρθρο 4 παρ. 2 του Νόμου 622 ΦΕΚ 171 Α/20.6.77 και την 
παράγραφο 3 της εγκυκλίου 4/9.1.78 «περί αρμοδιότητας Νομαρχών 
για καθορισμό θέσεων προς ανέγερση σχολικών κτιρίων», αποφασί¬ 
ζουμε: 

1. Την τροποποίηση του εγκεκριμένου ρυμοτομικού σχεδίου του 
Δήμου Θεσσαλονίκης στα Ο.Τ. που περικλείονται από τις οδούς Γαμ- 
βέττα - Ορέστου - Ασ. θεοδωρίδη - Ελ. θεοδωρίδη με τον χαρακτη¬ 
ρισμό του χώρου με στοιχεία ΑΒΓΔΕΑ σαν χώρο Νηπιαγωγείου, όπως 
φαίνεται στο τοπογραφικό διάγραμμα με κλίμακα 1:500 που θεωρή¬ 
θηκε από τον Δ/ντή Πολεοδομίας και που συνοπτικό αντίτυπό του συνο¬ 
δεύει την απόφαση αυτή. 

Η ισχύς της απόφασης αυτής αρχίζει από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως 
(άρθρο 1 του Ν.Δ. 1018/71). 

Θεσσαλονίκη, 17 Ιουλίου 1987 
Ο Νομάρχης 
Γ. ΣΑΒΑΛΑΝΟΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





